Jozefina Platner Şir

Jozefina Platner Şir () – Amerika klassik arxeoloqu və numizmatı idi. O, Afinanın Aqora qazıntılarında aparıcı arxeoloq və numizmatika üzrə mütəxəssis kimi fəaliyyət göstərmişdir.

 Bioqrafiyası 
Josefina Platner 3 iyul 1901-ci ildə ABŞ-ın Omaha, Nebraska şəhərində anadan olmuşdur. O, 1924-cü ildə Uellisli Kollecində təhsil almış, daha sonra 1928-ci ildə Kolumbiya Universitetində arxeologiya üzrə ixtisaslaşmışdır. 1927-1929 və 1931-1939-cu illərdə Amerikanın Afinadakı Klassik Araşdırmalar Məktəbinin üzvü olmuş, 1939-1940-cı illərdə isə təqaüdçüsü kimi fəaliyyət göstərmişdir. 1929-1931-ci illərdə Korinf qazıntılarında iştirak etmişdir. 1930-cu ildə Amerika Arxeologiya İnstitutunda Korinfdən tapılmış geometrik keramika nümunələri ilə bağlı araşdırmasını təqdim etmişdir. 12 fevral 1931-ci ildə o, arxeoloq Teodora Lesli Şir (1880-1945) ilə evlənmişdir. Şir 1925-1931-ci illərdə Korinf qazıntılarına rəhbərlik etmiş və 1931-ci ildə Afinanın Aqorasında qazıntılara başlamışdır. Şir  Korinf qazıntılarının direktoru olsa da, 1931-ci ildə qazıntılara Josefina Platner Şir rəhbərlik etmişdir. Bu qazıntı şəhərin teatrına yaxın kiçik bir qəbiristanlıqda aparılmışdır. Platner Şirın hazırladığı qazıntı planları bu gün də elmi mənbələrdə istinad edilir. Onun əri Prinstonda çalışdığı zaman, Platner Şir həm onunla birgə fəaliyyət göstərmiş, həm də müxtəlif mühazirələr oxumuşdur. 1936-cı ildə Qadınlar Kollec Klubunda mühazirə vermişdir.
link=https://en.wikipedia.org/wiki/File:Terracotta_skyphos.jpg|thumb|Platner Şir tərəfindən Metropolitan İncəsənət muzeyinə hədiyyə edilmiş artefakt.
Numizmatika və Aqora qazıntıları Aqora qazıntılarında o, tapılmış numizmatik materialların öyrənilməsi və konservasiyasına rəhbərlik etmişdir. O, həmçinin II əsrə aid yeni bir Afinaya məxsus sikkə aşkar etmişdir. Platner Şir numizmatik tapıntılarla bağlı dəqiq qeydlər aparırdı. 1937-ci il qazıntı mövsümündə 10,325 sikkə qazıntılar zamanı tapılmış və sahədə kataloqlaşdırılmışdır. Metropoliten İncəsənət Muzeyinə Platner Şir tərəfindən qazılmış bəzi artefaktlar, o cümlədən bir skifos (iki qulpulu qədim yunan içki qabı) bağışlanmışdır. Son illəri Əri 1945-ci ildə vəfat etdikdən sonra Josefina Platner Şir Prinstonda yaşamağa davam etmişdir. 1955-ci ildə o, Floyd C. Harvud ilə ikinci dəfə evlənmişdir. 11 fevral 1967-ci ildə vəfat etmişdir Platner Şirın qazıntıları zamanı aşkar etdiyi bəzi əşyalar Metropoliten İncəsənət Muzeyinin kolleksiyasında saxlanılır.

 İstinadlar